**GRAĐANSKA INICIJATIVA**

**NACRT**

**ZAKON**

**O DOPUNAMA ZAKONA**

**O UNUTRAŠNjEM PLATNOM PROMETU**

**Banja Luka, oktobar 2024. godine**

**NACRT**

**ZAKON**

**O DOPUNAMA ZAKONA**

**O UNUTRAŠNjEM PLATNOM PROMETU**

**Član 1.**

U Zakonu o unutrašnjem platnom prometu („Službeni glasnik Republike Srpske“, br. 52/12, 92/12, 58/19, 38/22 i 63/24) poslije člana 8d. dodaje novi član 8đ. i glasi:

„8đ.

1. Ovlašćena organizacija ima pravo da pokrene postupak jednostranog raskida ugovora o računu za obavljanje platnog prometa (platni račun), ako je ispunjen najmanje jedan od sljedećih uslova:
2. račun za obavljanje platnog prometa (platni račun) je korišćen suprotno zakonu kojim se uređuje sprečavanje pranja novca i finansiranja terorističkih aktivnosti,

b) poslovni subjekt je pravo na račun za obavljanje platnog prometa (platni račun)

ostvarilo na osnovu falsifikovanih isprava.

1. Ako ovlašćena organizacija utvrdi da je ispunjen jedan ili oba uslova iz stava 1. ovog člana pokreće postupak jednostranog raskida ugovora o računu za obavljanje platnog prometa (platni račun) podnošenjem zahtjeva Agenciji za dobijanje odobrenja za raskid ugovora o računu uz dostavljanje dokaza o ispunjenosti uslova.
2. Ukoliko Agencija, postupajući po zahtjevu ovlašćene organizacije, utvrdi da je ispunjen jedan ili oba uslova iz stava 1. ovog člana izdaje ovlašćenoj organizaciji odobrenje za raskid ugovora o računu za obavljanje platnog prometa (platni račun) i raskid tog ugovora proizvodi pravna dejstva u trenutku dostave obavještenja o raskidu poslovnom subjektu.

(4) Obavještenje o raskidu ugovora iz stava 2. ovog člana dostavlja se bez naknade.

(5) Ovlašćena organizacija dužna je da u obavještenju o raskidu ugovora o računu za obavljanje platnog prometa (platnom računu) posebno naznači uputstvo o pravu poslovnog subjekta na prigovor i mogućnost zaštite njegovih prava u okviru Agencije, u skladu sa propisima.

(6) Odredbe ovog člana shodno se primjenjuju i na jednostrani raskid ostalih ugovora o računu za obavljanje platnog prometa (platni račun) koji su zaključeni sa poslovnim subjektom.“

**Član 2.**

U Zakonu o unutrašnjem platnom prometu poslije člana 10. dodaje novi član 10a. i glasi:

**''10а.**

1. Ovlašćena organizacija obavezna je da na zahtjev poslovnog subjekta ili fizičkog lica otvori račun za obavljanje platnog prometa (platni račun), odnosno osnovni platni račun.
2. U slučaju kada je poslovnom subjektu ili fizičkom licu onemogućeno otvaranje računa za obavljanje platnog prometa (platnog računa) odnosno osnovnog platnog računa koje nije zasnovano na pravosnažnoj sudskoj, upravnoj ili drugoj odluci nadležnog organa, a nisu ispunjeni ni uslovi za odbijanje uspostavljanja takvog odnosa utvrđeni zakonom kojim se uređuje sprečavanje pranja novca i finansiranja terorističkih aktivnosti, Agencija će poslovnom subjektu odnosno fizičkom licu postaviti ovlašćenu organizaciju po službenoj dužnosti.
3. Postupak postavljenja ovlašćene organizacije iz stava 1. ovog člana pokreće se na zahtjev poslovnog subjekta ili fizičkog lica.
4. Pri odlučivanju o postavljenju ovlašćene organizacije iz stava 1. ovog člana Agencija se rukovodi načelima poštenog prometa, vodeći računa naročito o javnom interesu i mogućnostima ispunjenja obaveza ovlašćene organizacije u pitanju izloženosti prema jednom licu u skladu sa zakonom kojim se uređuje poslovanje banaka.
5. Ovlašćena organizacija postavljena po službenoj dužnosti u skladu sa stavom 3. ovog člana dužna je da poslovnom subjektu odnosno fizičkom licu otvori i vodi račun za obavljanje platnog prometa (platni račun) odnosno osnovni platni račun dok ne prestanu da postoje okolnosti koje su dovele do njenog postavljenja.
6. Ministar finansija donosi pozakonski propis kojim detaljnije uređuje postupak odlučivanja o postavljenju ovlašćene organizacije po službenoj dužnosti i propisuje kriterijume koji se cijene u postupku odlučivanja.''

**Član 3.**

U članu 48. stav 1. iza tačke n) dodaju se tačke o) i p) koje glase:

''o) ne postupi u skladu sa članom 8đ. stav 2. i 3. ovog zakona,

p) ne postupi u skladu sa članom 10a. stav 1. i 5. ovog zakona.''

**Član 4.**

U članu 55. stav 2. poslije tačke b) dodaje se nova tačka v) koja glasi:

„v) podzakonski propis kojim se uređuje način i postupak odlučivanja o postavljenju ovlašćene organizacije po službenoj dužnosti i propisuje kriterijume koji se cijene u postupku odlučivanja (član 10a).''

**Član 5.**

Ovaj zakon stupa na snagu osmog dana od dana objavljivanja u „Službenom glasniku Republike Srpske“.

Broj:

Datum:

PREDSJEDNIK

NARODNE SKUPŠTINE

Nenad Stevandić

**OBRAZLOŽENjE**

**NACRTA ZAKONA O DOPUNAMA ZAKONA O UNUTRAŠNjEM PLATNOM PROMETU**

**I USTAVNI OSNOV ZA DONOŠENjE ZAKONA**

Ustavni osnov za donošenje ovog zakona sadržan je u Amandmanu XXXII na član 68. tačka 7. Ustava Republike Srpske, prema kojoj Republika, između ostalog, uređuje i obezbjeđuje bankarski sistem, te u članu 53. Ustava Republike Srpske, prema kojem Republika obezbjeđuje zaštitu potrošača.

Takođe, prema članu 70. tačka 2. Ustava, Narodna skupština donosi zakone, druge propise i opšte akte.

**II USKLAĐENOST SA USTAVOM, PRAVNIM SISTEMOM I PRAVILIMA NORMATIVNOPRAVNE TEHNIKE**

**III MIŠLjENjE VLADE REPUBLIKE SRPSKE**

**IV USKLAĐENOST SA PRAVNIM PORETKOM EVROPSKE UNIJE**

**V RAZLOZI ZA DONOŠENjE ZAKONA**

Opšte je poznata činjenica da banke u Republici Srpskoj u posljednjih pola godine, a intenzivno u zadnjih tri mjeseca, zatvaraju račune fizičkih i pravnih lica, bez pravnog osnova, bez pravosnažne odluke suda ili organa uprave Republike Srpske ili Bosne i Hercegovine, odnosno lica koja se nalaze pod sankcijama Kancelarije za kontrolu strane imovine (OFAK) američkog Ministarstva finansija.

Većina banaka je poslala obavještenja pravnim licima kojim obavještavaju da jednostrano raskidaju ugovor o otvaranju računa za poslove unutrašnjeg platnog prometa i ugovor o otvaranju deviznih računa, pozivajući se na članove ugovora o otvaranju računa, a u vezi članom 1058. Zakona o obligacionim odnosima, uz poštovanje otkaznog roka u trajanju od 15 dana, te da je potrebno da dođu u banke kako bi dali nalog za prenos sredstava sa predmetnih računa.

Pozivanje banaka na pravo za raskid ugovora je uopšteno, bez navođenja **konkretnog razloga za otkaz ugovora**. Niko od fizičkih i pravnih lica čiji su ugovori raskinuti i računi ugašeni nisu prekršili ni jednu odredbu ugovora zbog koje bi ugovori bili raskinuti, a računi ugašeni.

Članom 8. Zakona o unutrašnjem platnom prometu („Službeni glasnik Republike Srpske“ broj; 52/12, 92/12, 58/19, 38/22 i 63/24), propisano je da su poslovni subjekti dužni da za potrebe plaćanja otvore račune u ovlašćenim organizacijama i da sva novčana sredstva vode na tim računima, kao i da vrše plaćanja preko računa.

Članom 4. Zakona o bankama („Službeni glasnik Republike Srpske“ broj; 4/2017, 19/2018 – ispravka, 54/2019 i 63/2024) propisano je, da niko osim banaka ne može da se bavi primanjem depozita ili drugih povratnih sredstava, davanjem kredita i izdavanjem platnih kartica na području Republike Srpske ako nema dozvolu Agencije. Shodno navedenom banka je, ukoliko su ispunjeni uslovi, dužna da **otvori i vodi** račun za privredno društvo, kao i za fizička lica. Jednostrani raskid ugovora bez navođenja konkretnog razloga za raskid **predstavlja diskriminaciju** privrednog društva kao i fizičkog lica koja mogu da posluju samo ako imaju otvorene račune u ovlašćenim organizacijama (bankama) i da se sva novčana sredstva vode na tim računima, odnosno da fizička lica primaju platu preko računa u banci i vrše plaćanja.

Jedino se NLB banka a.d. Banja Luka, izjasnila po prigovoru privrednog društva „K-2“ d.o.o. Banja Luka da je to pravno lice 18.06.2024. godine, dodato na listu sankcionisanih osoba Kancelarije za kontrolu strane imovine Ministarstva finansija SAD (dalje OFAK) i da je to razlog otkaza ugovora o otvaranju računa u domaćoj i stranoj valuti i zatvaranje računa.

Takođe, NOVA BANKA a.d. Banja Luka je u obavijesti o raskidu Ugovora o otvaranju deviznog i raskidu Ugovora o otvaranju transakcionog računa upućenom „Infinity Real Estate“ d.o.o. Banja Luka navela da je isti razlog bio osnova za raskid Ugovora.

„ZIRAAT BANK“ d.d. Sarajevo Filijala Banja Luka kao odgovor na zahtjev novoosnovane kompanije „Nimbus Innovations“ d.o.o. Banja Luka navela da nije u mogućnosti da poveća broj klijenata koje se bave djelatnošću savjetovanja o računarima.

„Raiffeisen bank“ d.d. Bosne i Hercegovine otkazala je ugovore o otvaranju računa za poslovanje unutrašnjeg platnog prometa i vođenju deviznog računa novoosnovanom društvu „ELPRING“ d.o.o., iz Laktaša navodeći da ima pravo da ugovore raskine bez navođenja razloga za raskid. Isto je uradila i „MF BANKA“ a.d. Banja Luka.

„Bosna Bank International“ iz Sarajeva, je novoosnovanom društvu „Nimbus Innovations“ d.o.o. Banja Luka, otvorila račun, da bi bez obrzloženja primljena sredstva na računu od kupca, vratila kucu i račun zatvorila, pravdajući da je otvaranje računa u banci bilo tehnički inicirano, ali da ugovor nije bio potpisan, što nije tačno, te se takođe pozvala na diskreciono pravo da odlučuje sa kojim klijentima će zasnovati poslovni odnos.

„UniCredit bank“ a.d. Banja Luka je novoosnovanom društvu „Nimbus Innovations“ d.o.o. Banja Luka, otvorila račun, da bi samo nakon dva dana jednostrano raskinula ugovor, bez obrazloženja, a u odgovoru na prigovor navela da je društvo „Nimbus Innovations“ d.o.o. Banja Luka, postupalo prevarno, jer je izbjegavalo sankcije SAD zato što je zaključilo Ugovor o spajanju uz pripajanje sa društvom „SIRIUS 2010“ d.o.o. Banja Luka koje se nalazi na „OFAK“ listi.

Pozitivno pravni propisi Republike Srpske i Bosne i Hercegovine ne poznaju sankciju domaćeg pravnog ili fizičkog lica koje se nalazi na listi sankcionisanih lica stranih zemalja osim onih lica koji su sankcionisani od strane Ujedinjenih nacija. S tim u vezi banke u Republici Srpskoj nemaju pravni osnov za otkaz ugovora i zatvaranje računa fizičkim i pravnim licima, kao i odbijanje otvaranja računa, koja se nalaze na nekakvim listama sankcionisanih, trećih zemalja, koje nisu liste Ujedinjenih nacija.

Pravna i fizička lica su podnosila prigovore Agenciji za bankarstvo Republike Srpske, ali Agencija do danas nije naložila ili izvršila kontrolu niti jedne banke u Republici Srpskoj i utvrdila nepravilnosti u radu u pogledu jednostranog raskida ugovora o otvaranju računa za poslove unutrašnjeg platnog prometa i ugovora o otvaranju deviznih račun, te zatvaranje istih, kao i zatvaranje računa fizičkih lica koja se nalaze na „OFAK listi“.

Agencija za bankarstvo Republike Srpske je upoznata da su banke u Republici Srpskoj jednostrano raskinule ugovore o otvaranju računa za poslove unutrašnjeg platnog prometa i deviznog platnog prometa, pravnim licima koja **nisu** na „OFAK listi“ ili listi sankcionisanih UN, takođe bez ikakvog obrazloženja. Na navedni način ugroženo je poslovanje privrednih društava i preko 800 radnika koja zapošljavaju ta privredna društva, a takođe ugoržena je egzistencija fizičkih lica kojima su računi zatvoreni zato što se nalaze na „OFAK listi“. Privredna društva ne mogu da obavljaju svoju privrednu djelatnost, a fizička lica ne mogu da prime zarađenu platu, da plaćaju svoje obaveze usljed čega su njihova osnovna ljudska i građanska prava zagarantovana Ustavom, ugrožena.

Članom 68. tačka 7. Ustava Republike Srpske propisano je da Republika uređuje i obezbjeđuje bankarski i poreski sistem, pa je u tom smislu i donijet Zakon o bankama Republike Srpske i Zakon o agenciji za bankarstvo Republike Srpske i propisana nadležnost Agencije kao i prava i obaveze direktora.

S tim u vezi Agencija za bankarstvo Republike Srpske, a imajući u vidu saznanja o nezakonitnom postupanju banaka, nije naložila vršenje nadzora banaka nad primjenom propisa iz ove oblasti i preduzimanje drugih aktivnosti i odgovarajućih mjera u okviru svojih ovlašćenja, **zbog čega da je neophodno pristupiti dopunama zakona na opisani način.**

U uslovima uočenog trenda raskidanja ugovora i odbijanja banaka za zaključenje ugovora o otvaranju računa fizičkim i pravnim licima, kao i promjene poslovnih politika i strategija komercijalnih banaka u pogledu pružanja usluga pojedinim privrednim sektorima, nužno je obezbijediti pružanje usluga platnog prometa, kao krvotoka privrednog života, onim tržišnim nišama za koje ne postoji interesovanje komercijalnih banaka odnosno njihovo odbijanje.

U cilju obezbjeđenja pravne konzistentnosti i sigurnosti, potrebno je Zakon o dopunama Zakona o unutrašnjem platnom prometu usvojiti i time stvoriti pravne pretpostavke za izbjegavanje širenja štetnog uticaja na poslovanje privrednih subjekata, svakodnevni život građana, kao i na izvršavanje dužnosti organa i organizacija, što je u opštem interesu.

**VI OBRAZLOŽENjE PREDLOŽENIH RJEŠENjA**

**Članom 1. predloženo** je dodati novi član 8đ., kojim bi se propisalo na koji način ovlašćena organizacija može jednostrano raskinuti ugovor o računu za obavljanje platnog prometa (platni račun), i to ako je ispunjen najmanje jedan od sljedećih uslova: račun za obavljanje platnog prometa (platni račun) je korišćen suprotno zakonu kojim se uređuje sprečavanje pranja novca i finansiranja terorističkih aktivnosti, odnosno poslovni subjekt je pravo na račun za obavljanje platnog prometa (platni račun) ostvarilo na osnovu falsifikovanih isprava. (2) Ako ovlašćena organizacija utvrdi da je ispunjen jedan ili oba uslova iz stava 1. ovog člana pokreće postupak jednostranog raskida ugovora o računu za obavljanje platnog prometa (platni račun) podnošenjem zahtjeva Agenciji za dobijanje odobrenja za raskid ugovora o računu uz dostavljanje dokaza o ispunjenosti uslova.

Takođe, propisano je da ukoliko Agencija, postupajući po zahtjevu ovlašćene organizacije, utvrdi da je ispunjen jedan ili oba uslova iz stava 1. ovog člana izdaje ovlašćenoj organizaciji odobrenje za raskid ugovora o računu za obavljanje platnog prometa (platni račun) i raskid tog ugovora proizvodi pravna dejstva u trenutku dostave obavještenja o raskidu poslovnom subjektu, a da se o obavještenje o raskidu ugovora dostavlja bez naknade. Predviđeno je i da je ovlašćena organizacija dužna da u obavještenju o raskidu ugovora o računu za obavljanje platnog prometa (platnom računu) posebno naznači uputstvo o pravu poslovnog subjekta na prigovor i mogućnost zaštite njegovih prava u okviru Agencije, u skladu sa propisima, te da se odredbe ovog člana shodno primjenjuju i na jednostrani raskid ostalih ugovora o računu za obavljanje platnog prometa (platni račun) koji su zaključeni sa poslovnim subjektom.

Članom 2. predloženo je dodati član 10a. kojim bi se omogućilo da u slučaju kada je poslovnom subjektu odnosno fizičkom licu onemogućeno otvaranje računa za redovno poslovanje koje nije zasnovano na pravosnažnoj sudskoj, upravnoj ili drugoj odluci nadležnog organa, a nisu ispunjeni ni uslovi za odbijanje uspostavljanja takvog odnosa utvrđeni propisima kojima se uređuje sprečavanje pranja novca i finansiranja terorističkih aktivnosti, da će Agencija poslovnom subjektu odnosno fizičkom licu postaviti ovlašćenu organizaciju po službenoj dužnosti.

U članu 3. propisana je kaznena odredba za nepostupanje, po naprijed navedenom.

U članu 4. predloženo je se u članu 55. stav 2. doda nova tačka v) kojom se propisuje da Ministar finansija u roku od 30 dana od dana stupanja na snagu ovog zakona donese podzakonski propis kojim se uređuje način i postupak odlučivanja o postavljenju ovlašćene organizacije po službenoj dužnosti i propisuje kriterijume koji se cijene u postupku odlučivanja (član 10a).''

U članu 5. uređuje se stupanje na snagu ovog zakona.

**VI FINANSIJSKA SREDSTVA I EKONOMSKA OPRAVDANOST DONOŠENjA ZAKONA**

Za sprovođenje ovog zakona nisu potrebna finansijska sredstva iz budžeta Republike Srpske.

**НАЦРТ**

**ZAKON O UNUTRAŠNjEM PLATNOM PROMETU**

(Tekst predložene dopune ugrađen u osnovni tekst Zakona)

8đ.

1. (1) Ovlašćena organizacija ima pravo da pokrene postupak jednostranog raskida ugovora o računu za obavljanje platnog prometa (platni račun), ako je ispunjen najmanje jedan od sljedećih uslova:

а) račun za obavljanje platnog prometa (platni račun) je korišćen suprotno zakonu

kojim se uređuje sprečavanje pranja novca i finansiranja terorističkih aktivnosti,

б) poslovni subjekt je pravo na račun za obavljanje platnog prometa (platni račun)

ostvarilo na osnovu falsifikovanih isprava.

1. Ako ovlašćena organizacija utvrdi da je ispunjen jedan ili oba uslova iz stava 1. ovog člana pokreće postupak jednostranog raskida ugovora o računu za obavljanje platnog prometa (platni račun) podnošenjem zahtjeva Agenciji za dobijanje odobrenja za raskid ugovora o računu uz dostavljanje dokaza o ispunjenosti uslova.
2. Ukoliko Agencija, postupajući po zahtjevu ovlašćene organizacije, utvrdi da je ispunjen jedan ili oba uslova iz stava 1. ovog člana izdaje ovlašćenoj organizaciji odobrenje za raskid ugovora o računu za obavljanje platnog prometa (platni račun) i raskid tog ugovora proizvodi pravna dejstva u trenutku dostave obavještenja o raskidu poslovnom subjektu.

(4) Obavještenje o raskidu ugovora iz stava 2. ovog člana dostavlja se bez naknade.

(5) Ovlašćena organizacija dužna je da u obavještenju o raskidu ugovora o računu za obavljanje platnog prometa (platnom računu) posebno naznači uputstvo o pravu poslovnog subjekta na prigovor i mogućnost zaštite njegovih prava u okviru Agencije, u skladu sa propisima.

(6) Odredbe ovog člana shodno se primjenjuju i na jednostrani raskid ostalih ugovora o računu za obavljanje platnog prometa (platni račun) koji su zaključeni sa poslovnim subjektom.“

**10а.**

1. Ovlašćena organizacija obavezna je da na zahtjev poslovnog subjekta ili fizičkog lica otvori račun za obavljanje platnog prometa (platni račun), odnosno osnovni platni račun.
2. U slučaju kada je poslovnom subjektu ili fizičkom licu onemogućeno otvaranje računa za obavljanje platnog prometa (platnog računa) odnosno osnovnog platnog računa koje nije zasnovano na pravosnažnoj sudskoj, upravnoj ili drugoj odluci nadležnog organa, a nisu ispunjeni ni uslovi za odbijanje uspostavljanja takvog odnosa utvrđeni zakonom kojim se uređuje sprečavanje pranja novca i finansiranja terorističkih aktivnosti, Agencija će poslovnom subjektu odnosno fizičkom licu postaviti ovlašćenu organizaciju po službenoj dužnosti.
3. Postupak postavljenja ovlašćene organizacije iz stava 1. ovog člana pokreće se na zahtjev poslovnog subjekta ili fizičkog lica.
4. Pri odlučivanju o postavljenju ovlašćene organizacije iz stava 1. ovog člana Agencija se rukovodi načelima poštenog prometa, vodeći računa naročito o javnom interesu i mogućnostima ispunjenja obaveza ovlašćene organizacije u pitanju izloženosti prema jednom licu u skladu sa zakonom kojim se uređuje poslovanje banaka.
5. Ovlašćena organizacija postavljena po službenoj dužnosti u skladu sa stavom 3. ovog člana dužna je da poslovnom subjektu odnosno fizičkom licu otvori i vodi račun za obavljanje platnog prometa (platni račun) odnosno osnovni platni račun dok ne prestanu da postoje okolnosti koje su dovele do njenog postavljenja.
6. Ministar finansija donosi podzakonski propis kojim detaljnije uređuje postupak odlučivanja o postavljenju ovlašćene organizacije po službenoj dužnosti i propisuje kriterijume koji se cijene u postupku odlučivanja.''

**Član 48.**

(1) Novčanom kaznom u iznosu od 20.000 KM do 80.000 KM kazniće se za prekršaj ovlašćena organizacija ako:

a ) učesniku otvori račune i vodi evidenciju suprotno članu 10. ovog zakona,

b ) poslovnom subjektu otvori glavni račun suprotno članu 13. stav 1. ovog zakona,

v ) učesniku zatvori račune suprotno članu 18. i 19. ovog zakona,

g ) ne daje naloge za plaćanje sa računa učesnika propisane članom 22. stav 2. tačka v) ovog zakona,

d ) ne izvrši naloge za plaćanje u skladu sa odredbama člana 29. stav 1. ovog zakona,

đ ) ne izvrši naloge za prinudnu naplatu u skladu sa članom 30. stav 1. do 3. i članom 31. ovog zakona,

e ) izvrši naloge za plaćanje, a koji se ne odnose na prinudnu naplatu, suprotno članu 30. stav 5. ovog zakona,

ž ) ne postupi u skladu sa članom 32. i članom 33. stav 2. do 5. ovog zakona,

z ) sa blokiranih računa izvrši prenos sredstava koja su izuzeta od izvršenja, u skladu sa članom 34. stav 1. ovog zakona,

i ) ne razroči oročena sredstva poslovnog subjekta u skladu sa članom 35. stav 1. do 3. ovog zakona,

j ) ne izvrši naloge za prinudnu naplatu u skladu sa članom 36. i 37. ovog zakona,

k ) poslovnom subjektu i fizičkom licu čiji su računi blokirani izvrši plaćanja i otvori nove račune suprotno članu 38. stav 2. i 3. ovog zakona,

l ) ne postupi u skladu sa članom 53. stav 4. ovog zakona,

lj ) ne uskladi obavljanje poslova unutrašnjeg platnog prometa u roku iz člana 54. ovog zakona,

m ) fizičkom licu zatvori račune suprotno članu 38. stav 4. ovog zakona i

n ) ne postupi u skladu sa članom 38. stav 5. ovog zakona,

**o) ne postupi u skladu sa članom 8đ. stav 1. ovog člana,**

**p) ne postupi u skladu sa članom 10a. stav 1. ovog zakona,**

(2) Za prekršaje iz stava 1. ovog člana kazniće se i odgovorno lice u ovlašćenoj organizaciji novčanom kaznom u iznosu od 5.000 KM do 20.000 KM.

**Član 55.**

(1) Vlada će u roku od 30 dana od dana stupanja na snagu ovog zakona donijeti uredbu o uslovima i načinu plaćanja gotovim novcem (član 25).

(2) Ministar finansija će u roku od 30 dana od dana stupanja na snagu ovog zakona donijeti:

a ) uputstvo o načinu vođenja i sadržaju evidencije računa poslovnih subjekata koji vodi ovlašćena organizacija (član 10) i

b ) podzakonski propis kojim se uređuju način i postupak izvršenja naloga za prinudnu naplatu preko računa ovlašćenih organizacija (član 34),

**v) podzakonski propis kojim se uređuje način i postupak odlučivanja o postavljenju ovlašćene organizacije po službenoj dužnosti i propisuje kriterijume koji se cijene u postupku odlučivanja (član 10a).**

(3) Do donošenja podzakonskih akata iz stava 1. i 2. ovog člana primjenjivaće se podzakonski propisi koji su važili do dana stupanja na snagu ovog zakona, ako nisu u suprotnosti sa ovim zakonom.